Međutim, za neke vrste kabrioleta često se koriste i posebni nazivi, pa se tako sportski kabriolet s dva sjedala naziva roadster, spider ili spyder. Moderni kabriolet s dvodijelnim električno sklopivim metalnim krovom naziva se i coupé-cabriolet ili skraćeno CC, budući da s podignutim krovom ima oblik coupéa.

Biljka se koristi kao začin, kao ljekovita, te kao medonosna i u pčelarstvu korisna biljka. Eterično ulje se koristi u kozmetici. Listovi se mogu koristiti kao začin. Ekstrakt se može koristiti u pripravljanju biljnih likera. Može se koristiti za aromatiziranje hladnih napitaka, te salata i sosova, ali i kuhanog voća. Iz biljke se može prirediti čaj, te biljno vino. Čaj djeluje umirujuće i podstiče probavu. Nakon cvjetanja biljke intenzitet mirisa na limun opada.

Fovistički ""nesklad"" forme i čistih boja nije bio tako ""divlji"". On se zasnivao na spoju kvalitativnih i kvantitativnih komplementarnih osobina boja. Dakle, oblici su bili prilagođeni bojama. Naravno, zatečenoj publici i kritici te slike su izgledale kao proizvoljne deformacije oblika, pa su te umjetnike i nazvali divljim zvijerima. Moralo je proći dosta vremena da se u ""divljem"" Matisseu prepozna jedan od najuravnoteženijih umjetnika prve polovine 20. vijeka.

NGC 83 (također poznat kao MCG 4-2-5, PGC 1371 i UGC 206) je eliptična galaksija koja je udaljena oko 286 miliona sg od Zemlje i nalazi se u sazviježđu Andromeda. Najveći prečnik je 1,50 (125 hiljada sg) a najmanji 1,5 uglovnih minuta (125 hiljada sg). Prvo otkriće je napravio John Frederick William Herschel 17. augusta 1828. godine.

OneRepublic je američka pop rock grupa iz grada Colorado Springs, savezne države Colorado. Osnovali su je Ryan Tedder i Zach Filkins. Grupa je postigla značajan uspjeh na MySpaceu bez ikakvih ugovora. Nakon što je grupa završila sa sviranjem u području Los Angelesa pri kraju 2003. godine, veliki broj diskografskih kuća im je prišlo kako bi osigurali ugovore sa grupom, te je OneRepublic na poslijetku potpisala sa kućom Valvet Hammer, kojom upravlja Columbia Records. Napravili su svoj prvi album sa producentom Gregom Wellsom tokom ljeta i jeseni 2005. godine u njegovom studiju Rocket Carousel u gradu Culver City, saveznoj državi Kaliforniji. Album je prvobitno trebao izaći 6. juna 2006. godine, no Columbia je odbacila grupu iz svog pokroviteljstva dva mjeseca prije nego što je album trebao izaći. Glavni singl tog albuma pod nazivom ""Apologize"" je objavljen 2005. godine. 2006. godine je dostigao je popriličnu popularnost na MySpaceu.